A4-0390/98

Σχέδιο πράξεως του Συμβουλίου με θέμα την κατάρτιση, με βάση το άρθρο Κ.3 της Συνθήκης για την Ευρωπαϊκή Ένωση, του Πρωτοκόλλου σχετικά με τον ορισμό της νομιμοποίησης εσόδων από παράνομες δραστηριότητες στη Σύμβαση για τη χρησιμοποίηση της πληροφορικής στον τομέα των τελωνείων, καθώς και σχετικά με την προσθήκη αριθμού καταχώρησης των μέσων μεταφοράς στη Σύμβαση (10546/98 - C4-0490/98 - 98/0912(CNS))

Το σχέδιο εγκρίνεται με τις ακόλουθες τροποποιήσεις:

(Τροπολογία 1)

ΑΡΘΡΟ 1

Άρθρο 1, παράγραφος 1, δεύτερη παύλα (Σύμβαση)

>Αρχικό κείμενο>

- τη μεταβίβαση, μετατροπή, απόκρυψη ή συγκάλυψη της περιουσίας ή των προσόδων που προέρχονται ή αποκτώνται αμέσως ή εμμέσως ή χρησιμοποιούνται στη διεθνή παράνομη διακίνηση ναρκωτικών ή στις παραβιάσεις εθνικών τελωνειακών διατάξεων.

>Κείμενο μετά την ψηφοφορία στο ΕΚ>

- την περιουσία ή τις προσόδους οι οποίες είναι αποτέλεσμα των ενεργειών που αναφέρονται στο άρθρο 6 της Συμφωνίας αριθ. 141 του Συμβουλίου της Ευρώπης («Νομιμοποίηση εσόδων από παράνομες δραστηριότητες, εντοπισμός, κατάσχεση και είσπραξη ποσών από αξιόποινες πράξεις») και οι οποίες προέρχονται ή αποκτώνται αμέσως ή εμμέσως από σοβαρές αξιόποινες πράξεις ή παραβιάσεις κοινοτικών και εθνικών τελωνειακών διατάξεων ή έχουν χρησιμοποιηθεί στο πλαίσιο αυτό. Στις σοβαρές αξιόποινες πράξεις ανήκουν οπωσδήποτε οι πράξεις εκείνες που τιμωρούνται με φυλάκιση ή περιοριστικό της ελευθερίας μέτρο ασφαλείας χάριν βελτιώσεως και φυλάξεως κατ' ανώτατον όριον άνω του ενός έτους ή, όσον αφορά εκείνα τα κράτη η νομολογία των οποίων προβλέπει κατώτατο όριο ποινής, εκείνες οι αξιόποινες πράξεις που μπορούν να τιμωρηθούν με φυλάκιση ή περιοριστικό της ελευθερίας μέτρο ασφαλείας χάριν βελτιώσεως και φυλάξεως τουλάχιστον άνω των 6 μηνών.

(Τροπολογία 2)

ΑΡΘΡΟ 2α (νέο)

Άρθρο 7, παράγραφος 1, πρώτο εδάφιο (Σύμβαση)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2α

Η πρώτη παράγραφος του άρθρου 7 της Σύμβασης τροποποιείται ως εξής:

>Αρχικό κείμενο>

>Κείμενο μετά την ψηφοφορία στο ΕΚ>

«Η άμεση πρόσβαση σε στοιχεία καταχωρηθέντα στο τελωνειακό σύστημα πληροφοριών επιφυλάσσεται αποκλειστικά στις εθνικές αρχές που ορίζονται από κάθε κράτος μέλος καθώς και στην Ευρωπόλ.»

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου για το σχέδιο πράξεως του Συμβουλίου με θέμα την κατάρτιση, με βάση το άρθρο Κ.3 της Συνθήκης για την Ευρωπαϊκή Ένωση, του Πρωτοκόλλου σχετικά με τον ορισμό της νομιμοποίησης εσόδων από παράνομες δραστηριότητες στη Σύμβαση καθώς και σχετικά με την προσθήκη αριθμού καταχώρησης των μέσων μεταφοράς στη Σύμβαση (10546/98 - C4-0490/98 - 98/0912(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση του Συμβουλίου ((10546/98 - 98/0912(CNS),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο Κ.6, παράγραφος 2 της Συνθήκης για την Ευρωπαϊκή Ένωση ( C4-0490/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων (A4-0390/98),

1. εγκρίνει την πρόταση του Συμβουλίου με την επιφύλαξη των τροποποιήσεων που επέφερε το Κοινοβούλιο[semigr ]

2. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρότασή του[semigr ]

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.